Kuna Viljandi linnavalitsus ise lambaid ei kasvata, aga lossimägede järsud nõlvad vajavad pügamist, renditakse juba neljandat suve lambad Viljandi vallas Saarekülas asuvast Väike-Arujaagu talust, mille omanik Anu Kiik kasvatab hobuseid, lambaid ja kitsi ning kanu ainult oma pere tarbeks.
#000005
Perenaine ei varjagi, et lammaste väljalaenutamisel on tal väike omakasu mängus.
#000006
"Aru-Jaagu talu on hektarite poolest väike talu ja selle tõttu ma võtsingi selle pakkumise vastu, see on lisa söögimaa lammastele. Meil on linnaga väga hea koostöö – nemad tahavad lambaid, mina saan kasutada maad," ütles Kiik.
#000007
Kolmapäeva pärastlõunal, kui kümnepealine lambakari Viljandi lossimägedesse jõudis, tervitasid neid linnapea Madis Timpson ja Mesimummi lasteaia lapsed. Kuna enamus lapsi elab linnas, siis kohtumine lammastega oli paljudele suur elamus.
#000008
"Väga vähesed lapsed ongi üldse lammast näinud, pigem on see, et nad tunnevad pildilt ära. Aga päris looduses ehedalt näha, see on päris super," lausus õpetaja Maire.
#000009
Viljandi linnavalitsuse keskkonnaspetsialist Villem Kutti ütles, et kuigi lossimägede nõlvade trimmerdajaid või niitjaid oleks palgata odavam, eelistatakse ometi lambaid, sest linnalambad aitavad Viljandisse meelitada turiste.
#000010
"See on kuidagi saanud Viljandi suvealguse sümboliks. Et kui lambad tulevad, siis võib Viljandi suve ka ametlikult avatuks lugeda," ütles Viljandi linnavalitsuse keskkonnaspetsialist Villem Kutti.
#000011
Sööta lambaid ei tohi. "See on üks kuldne reegel, et vaadata võib, sööta ei tohi. Neil on endal kodutalu, kus perenaine käib neid jootmas ja söötmas. Sellepärast ei pea muretsema, et lambad nälga jääks," lausus Kutti.
#000012
Poolas kogunesid kümned tuhanded inimesed opositsiooni meeleavaldusele
#000014
Neidude jalgpallikoondis lõpetas sõprusturniiri võiduga
#000015
Juhan Parts: rohepööre tähendaks õigusriigi allavett laskmist
#000025
Tippsportlased on mures: Eesti sport võib jääda keskpäraseks
#000027
Dagö: publik on teinekord meie lastestki noorem
#000039